এবং আরো অদ্ভুত যে রাজার ফুল বাগানে যাই, গানটা শুনেছিলাম কফিল ভাইয়ের কাছে, আর আদরিনী শুনেছিলাম এক রাতে বংশী-কংস দিয়ে অনেক দূর গিয়ে তারাকান্দার এক গহীন  গ্রামে বয়াতি সাধক বিজয় সরকারের শিষ্য আবদুল লতিফ সরকারের ওরসে। রেকর্ড আছে বোধহয় এখনো। চামচিকে ভরা প্রাচীন দরদালান, হাজার খানেক কৃষকের জমায়েত, শীত, ঢাকার চতুর তরুণ‍ আমরা কজন, সাধকের মায়াবি কন্যারা, অনুপস্থতি লোকটির না থাকা থাকা। এমন পরিবেশে যেন কিছু একটা ঘটবে। ঘটেছিল মাঝরাতে, তিন নদীর সংগমে_ ভরা জোছনার নৌকায়।